**Projektplan for *Akademiforløb i Biblioteksdidaktik* 2017-2018**

**Tidsplan og aktiviteter**

**August 2017**

* Projektleder og fagkonsulent Cecilie Laskie (herefter CL) og styregruppeformand samt bibliotekschef Pernille Schaltz, Herning Bibliotekerne, afholder opstartsmøde med fokus på projektopstart, samarbejdsaftale mv.
* CL udvikler overordnet forløbsskitse i dialog med Pernille Schaltz. CL’s arbejde med forløbsudvikling er samlet og pindet ud i separate (blå) bokse nederst på siden, måned for måned. Derudover skriver CL en detaljeret projektplan (nærværende).
* CL og styregruppeformand Pernille Schaltz indkalder til og afholder styregruppemøde 1 d. 29. aug. Styregruppen består af en ledelsesrepræsentant fra hvert af følgende centralbiblioteker: Herning Bibliotekerne (Pernille Schaltz), Aalborg Bibliotekerne (Kirsten Boelt), Vejle Bibliotekerne (Judith Benz Therkelsen), Roskilde Bibliotekerne (Christine Bruun) og Gentofte Bibliotekerne (Thomas Angermann). Odense Bibliotekerne v. Jens Winther Bang Petersen tiltrådte efter 1. styregruppemøde.

**Forløbsudvikling august 2017**

CL udvikler og designer en overordnet forløbsskitse til styregruppemøde 1 med input fra formødet, hvor CL, Pernille Schaltz og Amalie Ørum Hansen, Gentofte Bibliotekerne, deltog, og i løbende dialog med Pernille Schaltz. Den overordnede forløbsskitse indeholder:

- Forløbets genstandsfelter og teoretisk dertilhørende grundbog *Biblioteksdidaktik*, som ligger fast jf. projektansøgningen.

- Forløbets struktur i moduler og design af regionale netværk, studiegrupper mv. med mulighed for specialisering i et af modulernes seks genstandsfelter.

- Model for uddannelse af procesledere, der procesleder især en fysisk netværksdag ifm. de regionale netværk, hvoraf dele er virtuelle, men der er også en fysisk del. Se neden for.

- Hvilken digital platform og LMS forløbet skal designes i, så det kan publiceres uden tekniske udfordringer på centralbibliotek.dk. CL er i løbende dialog med Herning Bibliotekerne herom. Vi asfalterer, mens vi kører, og sørger for at tage højde for det.

**September og oktober 2017**

* CL re-designer den overordnede forløbsskitse med input fra styregruppemødet 29. aug.
* CL kontakter og sætter underviserholdet bestående af forfattere af grundbogen *Biblioteksdidaktik*. Underviserholdets arbejdsopgaver ligger i 2018, se neden for.
* CL og indkalder til og afvikler det første af to møder med aftagerpanelet/advisory board i samarbejde med Pernille Schaltz. På mødet deltager CL, Pernille Schaltz og aftagerpanelet/AB. Se *Projektorganisering af Akademiforløb i Biblioteksdidaktik.*
* CL indkalder til og afvikler de første fokusgruppeinterviews med ansatte på Vejle Bibliotekerne og Holstebro Bibliotek.

**Forløbsudvikling september og oktober 2017**

CL re-designer forløbet ud fra beslutninger og input:

- Den overordnet forløbsskitse, som låses.

- De enkelte af de seks online-moduler designes herefter i detaljer med modulplaner, supplerende materiale og e-læringsobjekter mv. Online-modulernes teori omsættes til praksis, og de biblioteksdidaktiske greb trænes i de tilhørende regionale netværk.

- De tilhørende regionale netværk designes i detaljer. Dele vil være online og dele vil være fysiske. Dele vil kræve procesledelse, dele vil kræve studiegrupper og dele vil være case-arbejde, som indgår i deltagernes daglige arbejde med mulighed for specialisering. Netværkene supplerer de seks online-moduler og kan ikke afvikles selvstændigt.

**November og december 2017**

* CL færdiggør forløbet og dertilhørende produktion af tekster, illustrationer, konferencer mv., så det er klar til implementering 1. januar 2018 i det styresystem/LMS, som centralbibliotekerne har valgt til centralbibliotek.dk og implementeret, så det er klar til at oprette forløb i.
* CL har lavet en detaljeret implementeringsplan med mål og delmål uge for uge for januar og februar 2018 i samarbejde med den/de medarbejder/e fra Herning Bibliotekerne, der assisterer CL med at uploade forløbet.
* Pernille Schaltz godkender som styregruppeformand den endelige forløbsskitse.
* CL afrapporterer til Slots- og Kulturstyrelsen jf. bevillingsforudsætningerne.

**Forløbsudvikling november og december 2017**

CL færdiggør forløbet:

- Færdiggørelse og godkendelse af forløb (både online-moduler og regionale netværk).

- Produktion af tekster, illustrationer mv., så det er klar til implementering 1. januar 2018.

- Implementeringsplan uge for uge for januar og februar måned i samarbejde med den/de medarbejder/e fra Herning Bibliotekerne, der assisterer CL med at uploade for forløbet.

**NB:** Den digitale platform og det LMS, som centralbibliotekerne har valgt til centralbibliotek.dk, skal være implementeret, testet og klar til at oprette enkelte forløb i 1. januar 2018. CL er i løbende dialog med den/de digitalt ansvarlige fra Herning Bibliotekerne om status her. Vi er i en situation, hvor vi asfalterer, mens vi kører. Det tager vi højde for.

**Januar og februar 2018**

* Centralbibliotekerne har valgt, oprettet og testet den digitale platform/LMS, så det er klar til at oprette forløb i pr. 1. januar 2018.
* *Akademiforløb i Biblioteksdidaktik* oprettes.
* Cecilie designer et fagligt udviklingsseminar for forløbets forfatterhold, hvor vi forbereder *Forårsakademiet 2018*. Se april og maj neden for.
* CL afvikler udviklingsseminaret med underviser/forfatterholdet mhp. at kvalificere CB-procesledere på *Forårsakademiet 2018* til at proceslede den fysiske del af de regionale netværk, som understøtter forløbets online-del: de seks moduler.

**Forløbsudvikling januar og februar 2018**

CL implementerer det færdig-designede og de færdigt-producerede elementer i *Akademiforløb i Biblioteksdidaktik* i samarbejde med den/de medarbejder/e fra Herning Bibliotekerne, der assisterer:

**NB:** Enkelte dele af videomaterialet optages ifm. *Forårsakademiet 2018* i april eller maj og ***efter***-implementeres derfor.

- Indledende møde, hvor vi gennemgår implementeringsplanen, som vi lavede i fællesskab i november og december.

- Den/de, der assisterer med implementering opretter den grundstruktur, som CL har designet, i den digitale platform/LMS.

- Forløbets elementer lægges ind jf. implementeringsplanen. Det er et tæt samarbejde mellem CL og den/de, der assisterer med implementering, som primært foregår pr. mail, men som også kommer til at kræve telefonisk kontakt og et eller to fysiske møder.

**Marts 2018**

* CL og Pernille Schaltz har indkaldt til og afholder styregruppemøde 2 mhp. den fælles CB-markedsføringsindsats og italesættelse af *Akademiforløb i Biblioteksdidaktik* nationalt jf. projektbeskrivelsen. Styregruppen har inden mødet (gerne inden jul) meddelt Cecilie, hvilke medarbejdere de ønsker som procesledere.
* CL har indkaldt til og afvikler det andet af to møder med aftagerpanelet/advisory board i samarbejde med Pernille Schaltz. På mødet deltager CL, Pernille Schaltz og aftagerpanelet/AB. Se *Projektorganisering af Akademiforløb i Biblioteksdidaktik.*
* CL indkalder til og afvikler andet fokusgruppeinterview med ansatte på Vejle Bibliotekerne og Holstebro Bibliotek.
* CL igangsætter markedsføringen af efterårets afvikling af *Akademiforløb i Biblioteksdidaktik*. Markedsføringen varetages CB’ernes markedsføringsansvarlige.

**Forløbsudvikling marts 2017**

- CL korrekturlæser det implementerede forløb.

- Testperiode, så en beta-version er klar til *Forårsakademi 2018*.

**April og maj 2018**

* Deltagertilmelding for efterårets *Akademiforløb i Biblioteksdidaktik*. Markedsføringsansvarlige på CB’erne er ansvarlige for deltagertilmelding.
* CL afvikler *Forårsakademiet* *2018* sammen med resten af underviserholdet. CL fungerer her både som en af underviserne og som projektleder. *Forårsakademiet 2018* afvikles i uge 18 på Herning Bibliotek og forløber over fem arbejdsdage inkl. to halve rejsedage. Forårsakademiet har et to-delt formål:
1. At opkvalificere de 1-2 procesledere pr. CB, som spiller en vigtig rolle i den fysiske del af *Akademiforløb i Biblioteksdidaktik*. Deres første procesledelse vil komme til at ligge i efteråret 2018. Proceslederne skal og kan ikke undervise i det faglige grundbogsmateriale, men de skal have et solidt kendskab til både online-delen af forløbet, hvordan online-modulerne og netværksdelen danner synergi, det faglige grundbogsmateriale og de dertilhørende øvelser. Proceslederne skal før de deltager på *Forårsakademiet 2018* være uddannede og erfarne procesledere og have et grundlæggende kendskab til og erfaring med biblioteksformidling – både den informationsvidenskabelige gren og den kulturformidlende gren – og tilrettelæggelse og afvikling af aktiviteter. *Forårsakademiet 2018* er altså ikke en uddannelse i procesledelse, men en slags overbygning/’master i biblioteksfaglig procesledelse’. Og ikke mindst skal proceslederne være engagerede og begejstrede for arbejdet med biblioteksdidaktik og tro mod *Akademiforløb i Biblioteksdidaktiks* vision, så de ikke falder i sådan-plejer-vi-at-gøre-fælden. Desuden skal de - ud over procesledelsen - kunne udfylde en motiverende rolle og have lyst at tilegne sig biblioteksdidaktisk viden på *Forårsakademiet 2018*.
2. At video-optage underviserholdets faglige oplæg mv., så videomaterialet efter en redaktionel proces kan indgå som e-læringsobjekter i online-forløbet. CL samarbejder bl.a. med en digital medarbejder fra Herning Bibliotekerne om optagelse af videomateriale.

**Forløbsudvikling april og maj 2017**

- CL skriver manuskript til videooptagelserne på *Forårsakademi 2018* og afstemmer med den medarbejder fra Herning Bibliotekerne, som skal være fotograf.

- CL evt. m.fl. og medarbejderen redigerer optagelserne.

-CL og den/de medararbejder/e, der assisterer, uploader forløbet, hvorefter online-delen af *Akademiforløb i Biblioteksdidaktik* er helt færdigt.

***Forårsakademi 2018***

|  |  |  |  |  |
| --- | --- | --- | --- | --- |
| **MANDAG** | **TIRSDAG** | **ONSDAG** | **TORSDAG** | **FREDAG** |
| **FORMIDDAG****REJSE** | **FORMIDDAG****MODUL 1****Bibliotekshistorie** og **Biblioteksdidaktik** – (teoretisk biblioteksdidaktik)Kl. 9.00-14.00Henrik Jochumsen og Jens Jørgen Hansen (fagundervisere)Cecilie Laskie (projektleder) | **FORMIDDAG****MODUL 3****Samskabelse** (praktisk-teoretisk biblioteksdidaktik)Kl. 9.00-14.00Linda Lundgaard Andersen(fagunderviser)Cecilie Laskie (projektleder) | **FORMIDDAG****MODUL 5****Digital dannelse** (praktisk-teoretisk bibliotekdidaktik)Kl. 9.00-14.00Jesper Tække(fagunderviser)Cecilie Laskie (projektleder) | **FORMIDDAG****CB-SPARRING**Kl. 9.00-14.00Cecilie Laskie (projektleder) |

|  |  |  |  |  |
| --- | --- | --- | --- | --- |
| **EFTERMIDDAG****INTRODUKTION****Gennemgang af *Akademiforløb i Biblioteksdidaktiks* online-moduler og regionale netværk, herunder procesledernes rolle.**Kl. 15.00-20.00Cecilie Laskie (projektleder) | **EFTERMIDDAG****MODUL 2****Litteraturformidling** (praktisk-teoretisk biblioteksdidaktik)Kl. 15.00-20.00Cecilie Laskie (fagunderviser) | **EFTERMIDDAG****MODUL 4****Biblioteksrummet** (praktisk-teoretisk biblioteksdidaktik)Kl. 15.00-20.00Rune Eriksson og Lennart Björneborn(fagundervisere)Cecilie Laskie (projektleder) | **EFTERMIDDAG****MODUL 6****Vejledning** (praktisk-teoretisk biblioteksdidaktik)Kl. 15.00-20.00Christian Tang Lystbæk(fagunderviser)Cecilie Laskie (projektleder) | **EFTERMIDDAG****REJSE** |

**Juni 2018**

* CL og Pernille Schaltz har indkaldt til og afholder styregruppemøde 3 mhp. den fremtidige drift og administration ifm. *Akademiforløb i Biblioteksdidaktik*.

Uddannelsesforløbet kommer til at indeholde seks teoretiske online-moduler. Til hvert af de seks teoretiske online-moduler med forskellige genstandsfelter (faglige emner) knytter sig understøttende netværk, hvor deltagerne kan arbejde med teorien i cases fra deres hverdag. Det kan fx være, at de skal designe en aktivitet i deres daglige arbejde målrettet en bestemt brugergruppe, hvor de så knytter an til teorien. Den case eller andre lignende hands-on øvelser knytter den biblioteksdidaktiske teori og biblioteksdidaktiske redskaber fra grundbogen *Biblioteksdidaktik* til praksis i hverdagen.

Om netværksdelen og CB-proceslederens rolle:

* Giver deltagerne mulighed for at specialisere sig og arbejde med lige præcis den del af genstandsfeltet, der giver mening ned i den enkelte deltagers hverdag. I et sådan arbejde vil der komme spørgsmål af typen: Kan jeg godt vælge XXX som case? I den didaktiske planlægningsmodel FIMME står M for materialer. Må jeg godt bruge XXX som materiale? Hvor langt skal mit afsluttende oplæg på netværksdagen være? Er det inkl. spørgsmål fra tilhørere? Osv. Osv.

Her skal være en procesleder, som er klædt på fra *Forårsakademi 2018* til at svare på spørgsmålene i det omfang, det er muligt.

* Giver deltagerne mulighed for at sparre med andre deltagere om deres cases i studiegrupper i real-time video-konferencer.

Her står proceslederen for at danne studiegrupperne ud fra faglige hensyn, som de skal være klædt på fra *Forårsakademi 2018* til at kunne tage.

* Giver deltagerne mulighed for at mødes fysisk på en netværksdag og holde oplæg om deres case-arbejde. Instrukserne til oplæggene findes i online-modulet.

Det fysiske møde, oplæg, grupper, kvalificeret feedback mv. skal procesledes af CB-procesledere, som træder ind i forskellige formidlende roller på den fysiske netværksdag. De formidlende roller defineres i *Biblioteksdidaktik* sådan her:

”[I den formidlende tilgang inden for den teoretiske biblioteksdidaktik] træder biblioteksformidleren ind i rollen som konsulent (herunder interviewer), procesleder (herunder facilitator, moderator, læsegruppeleder) og underviser (herunder hold-/kursusunderviser, omviser, oplægsholder) […] De forskellige roller, som biblioteksformidleren træder ind i, overlappet, og man skifter typisk rolle flere gange inden for en enkelt aktivitet eller et enkelt forløb.” (Laskie 2017: 58)

CB-proceslederne kommer ikke til at fungere som undervisere på den fysiske netværksdag, men i deres procesledelse kommer de også til at facilitere, moderere og fungere som konsulenter fx ifm. feedback på oplæg. Og her vil de falde igennem, hvis de ikke har en grundlæggende viden fra *Biblioteksdidaktik*.

Jeg vurderer, at der på baggrund af forløbsskitsen bliver en fysisk netværksdag, dvs. 7, 4 arbejdstimer pr. procesleder. Timetal for deltagerne er endnu ikke fastlagt. Jeg anbefaler en 1:1 forberedelsesfaktor dvs. 7,4 timers forberedelse. Herudover spørgsmål fra studiegrupperne. Alt i alt ca. 2½ arbejdsdag pr. netværk. Dvs. jf. den overordnede forløbsskitse:

Indledende netværk: 1½ arbejdsdag

Netværk 1: 2½ dag

Netværk 2: 2½ dag

Netværk 3: 2½ dag

Netværk 4: 2½ dag

Netværk 5: 2½ dag

Netværk 6: 2½ dag

Alt i alt: ca. 16,5 dage inkl. forberedelse pr. CB-procesleder pr. *Akademiforløb i Biblioteksdidakik*

Hvis vi opererer med et modul om måneden og en forløbslængde på et halvt år, vil det betyde 2½ arbejdsdag inkl. forberedelse om måneden efter ovenstående model.

* Deltagertilmelding for efterårets *Akademiforløb i Biblioteksdidaktik* (fortsat).
* CL projektafrapporterer til Slots- og Kulturstyrelsen.
* CL opstiller spørgsmål til en deltager-spørgeskemaevaluering, som kan afvikles digitalt under efterårets afvikling af det første *Akademiforløb i Bibliotek*. CB’erne er ansvarlige for evalueringen, og at dets resultatet - som genereres automatisk digitalt – sendes til Kamma Kirk Sørensen fra Slots- og Kulturstyrelsen.
* CL har ansvar for formidling af projektet til biblioteksfaglige medier mv.

**NB:** I efteråret 2018 afvikles og evalueres det første *Akademiforløb i Biblioteksdidaktik*. Det er efter projektperiodens udløb, som er 30. juni 2018.

**Projektleder og fagkonsulent Cecilie Laskie, Herning Bibliotekerne, 2017**